Supertaal - RDF-voer
type: channel
description: Kom praat saam!
items: Boer woedend oor verlies van 13 beeste

Boer woedend oor verlies van 13 beeste
type: item
description: Boer woedend oor verlies van 13 beeste Christine van der Westhuizen "As 'n plakkershut afbrand, word daar net komberse en kos aangedra, maar niemand gee om vir die boere nie. Niemand vra: kan ek help?" Dit is die moedelose woorde van 'n boer in die Doornfontein-omgewing wat dertien "lieflingbeeste" binne nege dae aan die hand van veediewe verloor het. "Hierdie barbare steel nie omdat hulle honger is nie. Dit is 'n besigheid. Geen mens kan soveel beeste opeet nie," sê die boer wat verkies om naamloos te bly. In die eerste voorval is vyf stoetverse wat pas vir die eerste keer gedek was, afgeslag. "Dit is nie net vyf beeste nie. Hierdie verse kon nog vir veertien jaar vorentoe gekalf het. Ek het dus vyf maal veertien beeste verloor." In die tweede voorval is nege beeste geslag. Twee karkasse wat die diewe blykbaar nie kon wegdra nie, het op die toneel agtergebly. Volgens die boer steel veediewe eerder verse want bulkallers is te wild. Skape word gesteel deur 'n plastieksak oor hul koppe te trek sodat hulle nie kan blêr nie. "Ons boere meen die regering gee nie 'n duit om nie en die polisie se hande is afgekap. Die regering moet die polisie meer mag gee om veediewe aan te vat. "Dit lyk my die regering geniet dit dat ons op pad is om in 'n tweede Zimbabwe te ontaard." Die boer sê die woede wat hy in hom voel is genoeg om 'n veedief "dood te ry" as hy op hom sou afkom. "Dan sal hulle seker sê ek is 'n rassis, maar dit het niks met rassisme te doen nie, dit is 'n misdaad." Hy moes noodgedwonge van sy 90 stoetbokke en al sy skape ontslae raak omdat die diefstal daarvan eenvoudig hand uitgeruk het. "Hoe moet ek aanhou boer as tussen R40 000 en R50 000 van my stoetvee jaarliks gesteel word? Ons boer nie met gewone vleisbeeste nie. 'n Stoetbees is 'n bees met identiteit, jy weet wie is sy ma en sy pa." Hy verwys na 'n voorval vroeër die jaar in Kwa-Zulu Natal waarin twee vermeende veediewe se ore en hande afgekap is en wonder of plakkate van dié voorval nie veediefstal sal sto…
creator: Frikkie Potgieter[2]
date: 2003-12-17T18:43:46-00:00